2010 இயற்பியலுக்கான நோபல் பரிசு, இங்கிலாந்தின் மான்செஸ்டர் பல்கலைகழகத்தைச் சேர்ந்த ஆண்ட்ரீ கெய்ம் (Andre Geim), கொன்ஸ்டாண்ட்டின் நொவோஸெலெவ் (Konstantin Novoselov) ஆகிய இருவருக்கும் அளிக்கப்பட்டுள்ளது. கிராஃபீன் (Graphene) என்ற பொருளை 2004-ல் கண்டுபிடித்ததற்காக இப்பரிசு இவர்களுக்கு அளிக்கப்பட்டுள்ளது. இரு பரிமாண கிராஃபீன் பற்றி அசத்தலான பரிசோதனைகளை நிகழ்த்திக் காட்டியதற்காக இப்பரிசு என்கிறது நோபல் பரிந்துரை.